PressReader - Baba & Kleuter: 2016-12-01 - BANG vir SKOOL
As die op­ge­won­den­heid om­ge­sit het in angs, moet jy in­spring en jou nu­we graad 1’tjie help om haar v­rees vir die groots­kool te oor­kom.
Baba & Kleuter - 2016-12-01 - KLEUTER - DEUR NIA VISAGIE
Vir maan­de al is dit al waar­oor jul­le praat ... Sus­sie gaan vol­gen­de jaar groots­kool toe! Maar na­ma­te die Groot Dag na­der kruip, be­gin sy el­ke keer as jul­le daar­oor praat bleek om die kie­we lyk. Nie eens die nu­we u­ni­form in die kas maak haar meer op­ge­won­de nie.
En toe kom sy een aand met ’n maag­pyn en die waar­heid vo­ren­dag: Sy is eint­lik dóód­bang vir die nu­we skool.
Want wat as haar nu­we juf­frou kwaai is? Of as nie­mand met haar wil speel nie? Om nie eens te praat oor die moont­lik­heid van groot kin­ders wat haar kan boe­lie nie!
Toe­maar, jou kind se vre­se vir graad 1 is heel­te­mal nor­maal. Dink maar aan die ke­re toe jý by ’n splin­ter­nu­we werk moes in­stap – en ver­dub­bel daar­die skrik­ke­rig­heid met tien. Hoe jy be­we­rig aan al­mal voor­ge­stel is en hoe bang jy was jy maak op dag een al ’n gek van jou­self!
Ge­luk­kig is daar heel­wat wat jy kan doen om jou kind se v­rees vir haar nu­we skool te be­sweer.
Kin­ders wat al ’n ope of be­kend­stel­lings­dag by die nu­we skool by­ge­woon het, voel op die eer­ste dag min­der vreemd. Sy kan haar klas­ka­mer sien, dik­wels haar juf­frou ont­moet en som­mer ook ag­ter­kom waar die speel­grond, toi­let­te, snoe­pie en skool­saal is. Maak be­slis tyd om die dag by te woon as die skool jul­le nooi, al moet jy by die werk ver­lof vra.
Wys in die maand voor die skool be­gin vir jou kind fo­to’s in die koe­rant van skool­pres­teer­ders en ry ge­reeld by die skool ver­by. Ge­sels met haar oor al die po­si­tie­we din­ge by die skool, soos die net­jie­se speel­ter­rein, die na­skool­se ak­ti­wi­tei­te en hoe mooi al­mal in hul u­ni­form lyk.
As daar nog tyd is, woon ’n skool­ak­ti­wi­teit by soos ’n ker­mis, kon­sert, at­le­tiek­by­een­koms of Kers­kon­sert. Dit sal haar op haar eer­ste dag baie vei­li­ger in die nu­we om­ge­wing laat voel as sy al daar was en po­si­tie­we as­so­si­a­sies het.
Maak se­ker dat jou spruit al deeg­lik met pren­te­boe­ke, kleur­pot­lo­de, sto­rie­boe­ke, skê­re, pa­pier en gom te doen ge­had het voor sy groots­kool toe gaan. Wan­neer die groot dag aan­breek, sal dit haar self­beeld so ’n klein hup­stoot­jie gee as sy weet hoe om dit te ge­bruik.
EK EN MY JUF­FROU
Van die dag dat jou klein­ding haar voet in haar nu­we skool sit, kry jy ’n ven­noot in haar op­voe­ding by. Van nou af gaan Juf­frou ’n baie groot rol in haar le­we speel.
Moe­nie vir Juf­frou kri­ti­seer waar jou kind dit kan hoor nie. Moet haar ook nie met die nu­we juf­frou dreig nie. (“Wag maar, jou juf­frou sal jou be­slis ma­nie­re leer!” of “Wat gaan jou juf­frou sê as sy weet jy is so stout by die huis?”) Jy maak haar dalk on­no­dig­lik bang vir die juf­frou saam met wie sy ’n jaar moet deur­bring.
’n Kind wat ge­woond is aan ’n roe­ti­ne tuis, pas baie mak­li­ker by ’n nu­we, vreem­de skool­om­ge­wing aan. En ja, as jou mei­sie­kind in haar le­we nog nooit aan dis­si­pli­ne bloot­ge­stel was nie, gaan sy be­slis ’n bie­tjie swaar­der as haar klas­maat­jies kry.
VER­AN­DE­RING IS SWAAR
El­ke kind en ou­er se rus­ti­ge be­staan word nood­wen­dig ’n bie­tjie om­ver­ge­werp as Sus­sie die eer­ste keer skool toe be­gin gaan. Die juf­frou, die klas­ka­mer en die maat­jies word nou deel van jou klein­ding se nu­we, gro­ter wê­reld en vir par­ty kin­ders is dit moei­li­ker as vir an­der.
Dis dus ’n goeie plan om ’n bie­tjie stren­ger op jul roe­ti­ne tuis te fo­kus, want dit skep ’n ge­voel van ge­bor­gen­heid. Geen kind kan ’n lang dag suk­ses­vol aan­pak as sy nie die vo­ri­ge aand goed ge­slaap het nie. Stel ’n ge­reel­de slaaptyd vas en sorg vir ’n voed­sa­me ont­byt voor skool. Hou by dié goeie ge­woon­tes. ’n Hon­ger kind kan nie rus­tig en ont­span­ne in die klas­ka­mer werk nie.
Neem jou kind saam as jul­le vir haar ’n kos­blik gaan uit­soek en sorg dat daar ’n brood­jie, ’n sap­pie en ’n vrug in haar blik ge­pak is. Iets so klein soos haar guns­te­ling-smeer­goed op ’n brood­jie kan troos as sy ver­we­se voel. En ver­al klein­tjies is kwaai op hul kos­blik­kies in­ge­stel. Spaar jou kind lie­wer ’n ge­terg deur nié haar brood­jies in ’n ou bot­terof room­ys­bak te gee nie.
Stip­te­lik­heid op daar­die heel eer­ste dag is baie be­lang­rik. As jul­le laat by die skool op­daag, kan al­les vir Sus­sie nog meer trau­ma­ties wees.
Koop ook be­tyds skool­kle­re en maak se­ker sy voel ge­mak­lik daar­in. Skoe­ne wat drie nom­mers te groot of klein is, gaan jou kind net nog on­ge­mak­li­ker laat voel.
Moe­nie die af­skeid te lank uit­rek nie. Jou kind voel jou angs­tig­heid aan en dit maak háár ook ge­span­ne.
Teen die tyd dat jou klein­ding die groots­kool be­tree, moet sy be­heer oor haar blaas hê. Stel jou die angs en ver­ne­de­ring voor as sy ’n glip­sie kry! Maak se­ker sy weet waar die toi­let is en dat sy nie ver­leë hoef te voel om toe­stem­ming vir ka­mer­ver­laat te vra nie.
Prak­seer ’n pop­pe­kas en doen rol­le­spel – dit sal haar self­ver­troue op­kik­ker. Ver­beel jul­le dat jul­le in die klas­ka­mer is met jou as die juf­frou en an­der maat­jies. Laat haar oe­fen om hand op te steek en te vra of sy toi­let toe mag gaan.
Ge­sels so dik­wels moont­lik in die va­kan­sie met jou kind oor haar nu­we skool. Vra haar wat haar vre­se en ver­wag­tin­ge is. As sy net oor haar vre­se praat, het sy hul­le klaar half­pad be­sweer.
Jou klein­ding moet weet jy is sim­pa­tiek en on­der­steu­nend. En bo­wen­al dat haar voor­be­hou­de oor hier­die won­der­li­ke nu­we wê­reld wat voor­lê, heel­te­mal nor­maal is.